title: Kommissionens gennemførelsesforordning (EU) 2021/547 af 29. marts 2021 om ændring af gennemførelsesforordning (EU) 2019/1715 for så vidt angår procedurer for oprettelsen og anvendelsen af ADIS og EUROPHYT, udstedelsen af elektroniske dyresundhedscertifikater, officielle certifikater, dyresundhedscertifikater/officielle certifikater og handelsdokumenter, anvendelsen af elektroniske signaturer og driften af Traces og om ophævelse af beslutning 97/152/EF (EØS-relevant tekst)

text:
                  30.3.2021

                  DA

                  Den Europæiske Unions Tidende

                  L 109/60

         KOMMISSIONENS GENNEMFØRELSESFORORDNING (EU) 2021/547
         af 29. marts 2021
         om ændring af gennemførelsesforordning (EU) 2019/1715 for så vidt angår procedurer for oprettelsen og anvendelsen af ADIS og EUROPHYT, udstedelsen af elektroniske dyresundhedscertifikater, officielle certifikater, dyresundhedscertifikater/officielle certifikater og handelsdokumenter, anvendelsen af elektroniske signaturer og driften af Traces og om ophævelse af beslutning 97/152/EF
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 51,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (2) (»dyresundhedsloven«), særlig artikel 23, stk. 1, litra b)-f), og artikel 30, stk. 1, litra b), nr. ii), og artikel 35, stk. 1, litra c),
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (3), særlig artikel 104, stk. 1, litra a), b) og c),
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (4) (forordningen om offentlig kontrol), særlig artikel 58, stk. 1, litra a), artikel 90, stk. 1, litra f), artikel 102, stk. 6, første afsnit, litra a) og b), artikel 103, stk. 6, og artikel 134, stk. 1, litra a)-d) og g), og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2019/1715 (5) er der fastsat regler for driften af informationsstyringssystemet for offentlig kontrol (IMSOC) og dets systemkomponenter, dvs. systemet til gennemførelse af procedurerne for det hurtige varslingssystem for fødevarer og foder og administrativ bistand og administrativt samarbejde (iRASFF), systemet til anmeldelse af og rapportering om dyresygdomme (»ADIS«), systemet til anmeldelse af officiel bekræftelse af forekomst af skadegørere på planter og planteprodukter på medlemsstaternes område (EUROPHYT) og Trade Control and Expert System (Traces). Der er også fastsat regler om de nødvendige forbindelser mellem disse komponenter.

                     (2)

                     Der fastsættes også regler for oprettelsen af netværk med henblik på driften af ADIS og listeopførelsen af anmeldelses- og rapporteringsregioner med henblik på EU-anmeldelse af og EU-rapportering om dyresygdomme.

                     (3)

                     For at sikre ensartet anvendelse af ADIS i medlemsstaterne er der ved Kommissionens gennemførelsesforordning (EU) 2020/2002 (6) fastsat regler vedrørende formatet for og strukturen af de data til EU-anmeldelser af og EU-rapportering om sygdomme, der skal indlæses i systemet, formatet og proceduren for rapportering samt frister og hyppighed for anmeldelserne og rapporteringen.

                     (4)

                     Der bør fastsættes fælles regler for ADIS-netværkets kontaktpunkter, der skal indgå i gennemførelsesforordning (EU) 2019/1715, for så vidt angår forelæggelse af EU-anmeldelser og EU-rapportering i overensstemmelse med gennemførelsesforordning (EU) 2020/2002. For at overholde Unionens databeskyttelsesregler bør disse regler også omfatte bestemmelser om maksimumsopbevaringsperiode for personoplysninger i ADIS.

                     (5)

                     Ved nærværende forordning bør der også fastsættes regler, der skal indgå i gennemførelsesforordning (EU) 2019/1715, for så vidt angår de forbindelser, der er nødvendige mellem ADIS og Traces, for at sikre, at relevante data vedrørende EU-anmeldelser automatisk udveksles eller stilles til rådighed i begge systemer, og at der leveres relevante oplysninger til netværksmedlemmerne.

                     (6)

                     Ved gennemførelsesforordning (EU) 2019/1715 er der fastsat regler for anvendelse af Traces til indgivelse af meddelelser om tilbageholdelse til EUROPHYT-netværket vedrørende tilbageholdelser for sendinger af planter, planteprodukter og andre objekter fra andre medlemsstater eller tredjelande, der kan udgøre en overhængende fare for indslæbning eller spredning af skadegørere. Det fastsættes, at meddelelser om tilbageholdelse af sendinger, som der handles med i Unionen, skal indgives af EUROPHYT-netværket vedrørende tilbageholdelsers kontaktpunkt, mens meddelelser om tilbageholdelser af sendinger, der indføres til Unionen, skal indgives af den officielle plantesundhedskontrollør, der træffer afgørelse vedrørende disse sendinger.

                     (7)

                     Eftersom meddelelser om tilbageholdte sendinger af planter, planteprodukter og andre objekter, som der handles med i Unionen, er omfattet af meddelelserne om manglende overholdelse af kravene for varer, der er omfattet af forordning (EU) 2017/625, og skal udveksles i iRASFF mellem varslings- og samarbejdsnetværkets kontaktpunkter, bør meddelelser om sådanne tilbageholdte sendinger foretages i iRASFF.

                     (8)

                     For yderligere at sikre, at iRASFF også anvendes til udveksling af meddelelser om sendinger af planter, planteprodukter og andre objekter, som der handles med i Unionen, og som ikke opfylder kravene og kan udgøre en risiko for plantesundheden, bør definitionen af begrebet »meddelelse om manglende overholdelse« i gennemførelsesforordning (EU) 2019/1715 omformuleres.

                     (9)

                     For at undgå forvirring om betydningen af begrebet »risiko« som defineret i gennemførelsesforordning (EU) 2019/1715 er det ligeledes nødvendigt at lade denne definition udgå, tilpasse visse definitioner af meddelelser i iRASFF i stedet og præcisere de forskellige risikokategorier i disse definitioner.

                     (10)

                     For at undgå forvirring om betydningen af begreberne »netværket mod fødevaresvindel« og »meddelelse om fødevaresvindel«, som er defineret i gennemførelsesforordning (EU) 2019/1715, og for at anvendelsesområdet for forordning (EU) 2017/625 afspejles bedre i disse definerede begreber, er det ligeledes nødvendigt at omdøbe disse definerede begreber til henholdsvis »netværket mod svindel« og »meddelelse om svindel« og tilpasse alle bestemmelser i gennemførelsesforordning (EU) 2019/1715 vedrørende fødevaresvindel i overensstemmelse hermed.

                     (11)

                     Gennemførelsesforordning (EU) 2019/1715 foreskriver også, at oplysningerne om tilbageholdte sendinger, der indføres til Unionen, skal omfatte de oplysninger, der er registreret i det fælles sundhedsimportdokument (CHED) af den officielle plantesundhedskontrollør i overensstemmelse med artikel 55, stk. 2, og artikel 56 i forordning (EU) 2017/625, yderligere oplysninger om de foranstaltninger, der er truffet vedrørende de tilbageholdte sendinger, og oplysninger vedrørende den pålagte karantæne.

                     (12)

                     Da CHED indeholder rubrikker til registrering af oplysninger om de foranstaltninger, der er truffet vedrørende tilbageholdte sendinger, herunder tilfælde, hvor der pålægges karantæne, er det ikke nødvendigt også at indgive en meddelelse om tilbageholdelse, der indeholder de samme oplysninger, i Traces. Derfor bør forpligtelsen til at indgive en meddelelse om tilbageholdelse, der indeholder de samme oplysninger, i Traces ophæves og erstattes af forpligtelsen til at registrere tilbageholdelsesdataene i CHED'et.

                     (13)

                     Da enhver manglende overholdelse af de regler, der er omhandlet i artikel 1, stk. 2, i forordning (EU) 2017/625, vedrørende sendinger, der indføres til Unionen, eller som der handles med i Unionen, skal meddeles enten i Traces eller i iRASFF, bør alle bestemmelser vedrørende EUROPHYT-meddelelser om tilbageholdelse udgå af gennemførelsesforordning (EU) 2019/1715.

                     (14)

                     Ved gennemførelsesforordning (EU) 2019/1715 er der fastsat regler for anvendelsen af elektroniske CHED'er og for udstedelse af elektroniske certifikater for sendinger af dyr og varer, der indføres til Unionen. Disse regler omfatter høje sikringsniveauer for kontrol af certifikatudstedende embedsmænds identitet, inden de gives adgang til at benytte elektronisk signatur, og anvendelse af et kvalificeret elektronisk tidsstempel for den elektroniske signatur, der genereres af en betroet tredjepart.

                     (15)

                     Erfaringen har vist, at disse høje sikringsniveauer ikke er nødvendige, da autentifikationsmekanismen inden login i Traces, en medlemsstats nationale system, et tredjelands eller en international organisations elektroniske certificeringssystem giver en tilstrækkelig sikringsgrad for underskriverens påståede identitet. Tidsstempling er heller ikke nødvendig. Den sikre datastrøm i og mellem systemerne og anvendelsen af et kvalificeret elektronisk segl, der er udformet til på pålidelig vis at godtgøre det korrekte tidspunkt for dataene samt deres integritet og korrekthed, giver tilstrækkelige garantier for, at enhver senere ændring af dataene kan opdages.

                     (16)

                     Ved nærværende forordning bør der derfor foretages ændringer af gennemførelsesforordning (EU) 2019/1715, som gør det muligt for embedsdyrlæger, officielle plantesundhedskontrollører og certifikatudstedende embedsmænd at anvende elektroniske signaturer i elektroniske CHED'er og certifikater med lavere identitetssikringsniveauer og uden registrering af tidsstempler i overensstemmelse med Europa-Parlamentets og Rådets forordning (EU) nr. 910/2014 (7).

                     (17)

                     Nærværende forordning bør også omfatte ændringer af reglerne i gennemførelsesforordning (EU) 2019/1715 for så vidt angår udstedelse af elektroniske certifikater eller handelsdokumenter, der ledsager sendinger af dyr og visse varer, der flyttes mellem medlemsstaterne, i henhold til artikel 150, artikel 161, stk. 5, artikel 167, stk. 4, artikel 217 og artikel 223, stk. 5, i forordning (EU) 2016/429, sendinger af visse animalske biprodukter og afledte produkter, der ikke er bestemt til konsum, og som transporteres inden for Unionen i henhold til artikel 17 i Kommissionens forordning (EU) nr. 142/2011 (8), og sendinger af planter, planteprodukter og andre objekter, der eksporteres eller reeksporteres fra Unionen, i henhold til artikel 100, stk. 5, og artikel 101, stk. 6, i forordning (EU) 2016/2031. Disse regler bør svare til reglerne for udstedelse af elektroniske certifikater til brug ved sendinger af dyr og varer, der indføres til Unionen.

                     (18)

                     Da det i forordning (EU) 2016/2031 fastsættes, at elektroniske plantesundhedscertifikater til brug ved eksport eller reeksport fra Unionens område af planter, planteprodukter og andre objekter udelukkende skal leveres gennem eller i elektronisk udveksling med IMSOC, bør nærværende forordning indeholde bestemmelser om indarbejdelse i gennemførelsesforordning (EU) 2019/1715 af regler for udstedelse af sådanne certifikater i overensstemmelse med førstnævnte forordning.

                     (19)

                     Med henblik på at styrke håndhævelsen af EU-reglerne fastsættes det i gennemførelsesforordning (EU) 2019/1715, at Traces-netværkets kontaktpunkter i Traces skal føre og ajourføre lister over visse referencedata, der er nødvendige for, at Traces kan fungere tilfredsstillende. Listerne omfatter fødevarevirksomheder, der er autoriseret i henhold til Europa-Parlamentets og Rådets forordning (EF) nr. 852/2004 (9), og virksomheder, anlæg og operatører, der håndterer animalske biprodukter eller afledte produkter, og som er godkendt eller registreret i henhold til Europa-Parlamentets og Rådets forordning (EF) nr. 1069/2009 (10).

                     (20)

                     I samme øjemed bør disse lister over referencedata ved nærværende forordning udvides yderligere, således at de omfatter registrerede og godkendte virksomheder og operatører som omhandlet i forordning (EU) 2016/429 samt visse professionelle operatører, der er registreret i henhold til forordning (EU) 2016/2031, for så vidt som de er involveret i grænseoverskridende aktiviteter.

                     (21)

                     For at støtte udarbejdelsen af medlemsstaternes risikoanalyser med henblik på inspektioner eller audit vedrørende transport af levende dyr bør listerne over referencedata også omfatte kontrolsteder, der er godkendt i henhold til Rådets forordning (EF) nr. 1255/97 (11), samt autoriserede transportvirksomheder, certificerede førere og ledsagere og godkendte transportmidler i henhold til Rådets forordning (EF) nr. 1/2005 (12).

                     (22)

                     Da forordning (EU) 2016/429 finder anvendelse fra den 21. april 2021, bør ændringerne vedrørende ADIS, de nødvendige forbindelser mellem ADIS og Traces og udvidelsen af listerne over referencedata, således at de omfatter registrerede og godkendte virksomheder og operatører i henhold til forordning (EU) 2016/429, også finde anvendelse fra den 21. april 2021.

                     (23)

                     I betragtning af referencedatas betydning for, at Traces kan fungere tilfredsstillende, bør udvidelsen af listerne over referencedata fra forordning (EF) nr. 1255/97, (EF) nr. 1/2005 og (EU) 2016/2031 også finde anvendelse fra den 21. april 2021.

                     (24)

                     Da det er nødvendigt at videreudvikle iRASFF- og Traces-systemerne med hensyn til meddelelser om tilbageholdelser, bør anvendelsesdatoen for ændringerne af kapitel 3, afdeling 3, i gennemførelsesforordning (EU) 2019/1715 udskydes til den 1. december 2021.

                     (25)

                     I bilaget til Kommissionens beslutning 97/152/EF (13) er fastsat de oplysninger, der skal indføres i Traces-systemet, om sendinger af dyr eller animalske produkter fra tredjelande. Denne beslutning er baseret på artikel 12 i Rådets beslutning 92/438/EØF (14), som blev ophævet ved artikel 146, stk. 1, i forordning (EU) 2017/625 med virkning fra den 14. december 2019. Oplysningerne i bilaget til beslutning 97/152/EF indgår nu i CHED-A og CHED-P i del 2, afsnit A og B, i bilag II til gennemførelsesforordning (EU) 2019/1715. Af hensyn til klarheden og sammenhængen bør beslutning 97/152/EF derfor ophæves.

                     (26)

                     Den Europæiske Tilsynsførende for Databeskyttelse blev hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 (15) og afgav udtalelse den 14. januar 2021.

                     (27)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ændringer
            I gennemførelsesforordning (EU) 2019/1715 foretages følgende ændringer:

                        1)

                        I kapitel 1, artikel 2, foretages følgende ændringer:

                                    a)

                                    Nr. 8) udgår.

                                    b)

                                    Nr. 9) affattes således:

                                                »9)

                                                »RASFF-netværk«: det hurtige varslingssystem, der er oprettet som et netværk ved artikel 50 i forordning (EF) nr. 178/2002 for de meddelelser, der er omhandlet i denne artikels nr. 15)-20)«.

                                    c)

                                    Nr. 11) affattes således:

                                                »11)

                                                »netværket mod svindel«: et netværk bestående af Kommissionen, Europol og de forbindelsesorganer, der er udpeget af medlemsstaterne i henhold til artikel 103, stk. 1, i forordning (EU) 2017/625 med henblik på at fremme udvekslingen af oplysninger om meddelelser om svindel som defineret i nr. 21)«.

                                    d)

                                    Nr. 12) affattes således:

                                                »12)

                                                »varslings- og samarbejdsnetværket«: et netværk bestående af RASSF-netværket, ABAS-netværket og netværket mod svindel«.

                                    e)

                                    Nr. 14) affattes således:

                                                »14)

                                                »meddelelse om manglende overholdelse«: en meddelelse i iRASFF om manglende overholdelse af de regler, der er omhandlet i artikel 1, stk. 2, i forordning (EU) 2017/625, som ikke udgør en risiko efter betydningen i artikel 50 i forordning (EF) nr. 178/2002 og artikel 29 i forordning (EF) nr. 183/2005«.

                                    f)

                                    Nr. 20) affattes således:

                                                »20)

                                                »meddelelse om afvisning ved grænsen«: en meddelelse i iRASFF om afvisning af et parti, en container eller en ladning fødevarer, fødevarekontaktmaterialer eller foder på grund af en risiko, jf. artikel 50, stk. 3, første afsnit, litra c), i forordning (EF) nr. 178/2002 og artikel 29 i forordning (EF) nr. 183/2005«.

                                    g)

                                    Nr. 21) affattes således:

                                                »21)

                                                »meddelelse om svindel«: en meddelelse i iRASFF om manglende overholdelse vedrørende mistanke om bevidste handlinger fra virksomheders eller enkeltpersoners side med det formål at vildlede køberne og opnå en uretmæssig fordel derved i strid med de i artikel 1, stk. 2, i forordning (EU) 2017/625 omhandlede regler«.

                                    h)

                                    Nr. 22) affattes således:

                                                »22)

                                                »oprindelig meddelelse«: en meddelelse om manglende overholdelse, en varslingsmeddelelse, en orienteringsmeddelelse, en nyhedsmeddelelse, en meddelelse om svindel eller en meddelelse om afvisning ved grænsen«.

                                    i)

                                    Nr. 33 og 34 udgår.

                        2)

                        I kapitel 2, artikel 6, stk. 2, foretages følgende ændringer:

                                    a)

                                    Litra b) affattes således:

                                                »b)

                                                EUROPHYT og Traces, således at det er muligt at udveksle data vedrørende EUROPHYT-meddelelser om udbrud«.

                                    b)

                                    Litra c) affattes således:

                                                »c)

                                                iRASFF og Traces, således at det er muligt at udveksle data vedrørende operatørers historik for så vidt angår overholdelse af de i artikel 1, stk. 2, i forordning (EU) 2017/625 omhandlede regler«.

                                    c)

                                    Følgende litra tilføjes:

                                                »d)

                                                ADIS og Traces, således at det er muligt at udveksle data og oplysninger vedrørende EU-anmeldelser.«

                        3)

                        I kapitel 3, afdeling 1, foretages følgende ændringer:

                                    a)

                                    Artikel 12 affattes således:

                                       »Artikel 12
                                       Forbindelsesorganer med ansvar for udveksling af visse typer oplysninger
                                       Medlemsstaterne angiver, hvilke af de i henhold til artikel 103, stk. 1, i forordning (EU) 2017/625 udpegede forbindelsesorganer der er ansvarlige for at udveksle oplysninger om meddelelser om svindel.«

                                    b)

                                    Artikel 13, stk. 2, affattes således:

                                       »2.   Medlemsstaterne kan lade deres kontaktpunkt for netværket mod svindel være en del af deres centrale kontaktpunkt.«

                                    c)

                                    Artikel 21 affattes således:

                                       »Artikel 21
                                       Meddelelser om svindel

                                          1.   Netværket mod svindels kontaktpunkter udveksler meddelelser om svindel, der som minimum skal indeholde følgende:

                                                      a)

                                                      alle de oplysninger, der kræves i henhold til artikel 16, stk. 1

                                                      b)

                                                      en beskrivelse af den svigagtige praksis, der er mistanke om

                                                      c)

                                                      om muligt oplysninger, der identificerer de operatører, der er involveret

                                                      d)

                                                      oplysninger om, hvorvidt der pågår politiefterforskning eller retlige undersøgelser af den svigagtige praksis, der er mistanke om

                                                      e)

                                                      oplysninger om ethvert pålæg fra politiet eller retsinstanser, så snart de foreligger og kan videregives.

                                          2.   Netværket mod svindels kontaktpunkter giver uden unødigt ophold deres RASFF-netværkskontaktpunkt alle oplysninger om sundhedsrisici.

                                          3.   Kommissionens kontaktpunkt verificerer uden unødigt ophold enhver meddelelse om svindel, efter at den er blevet udvekslet.«

                                    d)

                                    Artikel 23, stk. 3, affattes således:

                                       »3.   Kun de meddelende, underrettede og anmodede kontaktpunkter for netværket mod svindel må tilgå meddelelser om svindel, jf. dog Kommissionens indsigtsret i henhold til artikel 8, stk. 2.«

                                    e)

                                    Artikel 24, stk. 2, affattes således:

                                       »2.   Uanset stk. 1 skal verifikationen af meddelelser om manglende overholdelse, svindel og afvisning ved grænsen omfatte samme stykkes litra b), c) og e).«

                                    f)

                                    Artikel 25, stk. 1, litra a), affattes således:

                                                »a)

                                                et meddelende kontaktpunkt om at trække en meddelelse om manglende overholdelse, en meddelelse om svindel eller en opfølgningsmeddelelse tilbage«.

                                    g)

                                    Artikel 27, stk. 2, affattes således:

                                       »2.   Hvis en meddelelse om manglende overholdelse eller om svindel vedrører et produkt, der har oprindelse i eller er distribueret til et tredjeland, som ikke har adgang til iRASFF eller Traces, kan Kommissionen underrette det pågældende tredjeland.«

                                    h)

                                    Artikel 28, stk. 1, litra c), affattes således:

                                                »c)

                                                udveksler netværket mod svindels kontaktpunkter oplysninger om meddelelser om svindel pr. e-mail«.

                        4)

                        Kapitel 3, afdeling 2, affattes således:
                        »AFDELING 2

                           ADIS

                           Artikel 29
                           ADIS-netværket

                              1.   Hvert ADIS-netværksmedlem udpeger mindst ét kontaktpunkt, der er ansvarligt for indgivelse i ADIS af data og oplysninger vedrørende EU-anmeldelser og EU-rapportering i overensstemmelse med artikel 3, 4, 6, 7, 8, 11 og 13 i Kommissionens gennemførelsesforordning (EU) 2020/2002 (*1).

                              2.   Hvert af ADIS-netværkets kontaktpunkter fører og ajourfører i ADIS en liste over de anmeldelses- og rapporteringsregioner, som dets medlemsstat har fastlagt i henhold til bilag IV til gennemførelsesforordning (EU) 2020/2002.

                           Artikel 29a
                           Opbevaringsperiode for personoplysninger
                           Personoplysninger fra EU-anmeldelser og EU-rapportering som omhandlet i artikel 29, stk. 1, må højst opbevares i ADIS i 10 år.

                           Artikel 29b
                           Beredskab for ADIS

                              1.   Hvis ADIS er utilgængeligt, indgiver ADIS-netværkets kontaktpunkter de data og oplysninger vedrørende EU-anmeldelser og EU-rapportering, der er omhandlet i artikel 29, stk. 1, pr. e-mail eller på andre måder, der er angivet på Kommissionens websted.

                              2.   Når AIDS igen er tilgængeligt, indlæser ADIS-netværkets kontaktpunkter de data og oplysninger, der er indgivet uden for systemet, i ADIS.

                           (*1)  Kommissionens gennemførelsesforordning (EU) 2020/2002 af 7. december 2020 om regler for anvendelsen af Europa-Parlamentets og Rådets forordning (EU) 2016/429 for så vidt angår EU-anmeldelse af og EU-rapportering om listeopførte sygdomme, for så vidt angår formater og procedurer for forelæggelse af og rapportering om EU-overvågningsprogrammer og udryddelsesprogrammer og for ansøgning om anerkendelse af status som sygdomsfri og for så vidt angår IT-systemet (EUT L 412 af 8.12.2020, s. 1).«"

                        5)

                        I kapitel 3, afdeling 3, foretages følgende ændringer:

                                    a)

                                    Artikel 30 affattes således:

                                       »Artikel 30
                                       EUROPHYT-netværket vedrørende udbrud
                                       Hvert medlem af EUROPHYT-netværket vedrørende udbrud udpeger et kontaktpunkt, der er ansvarligt for at indgive EUROPHYT-meddelelser om udbrud i EUROPHYT.«

                                    b)

                                    Artikel 31 og 33 udgår.

                        6)

                        I kapitel 3, afdeling 4, foretages følgende ændringer:

                                    a)

                                    Artikel 35 affattes således:

                                       »Artikel 35
                                       Traces-netværket
                                       Hvert Traces-netværksmedlem udpeger et eller flere kontaktpunkter for de funktionaliteter, der er omhandlet i artikel 132, litra d), og artikel 133 i forordning (EU) 2017/625 og i anden EU-lovgivning, der henviser til Traces, jf. dog artikel 4, stk. 2.«

                                    b)

                                    Artikel 39 affattes således:

                                       »Artikel 39
                                       Udstedelse af elektroniske certifikater til brug ved sendinger af dyr og varer, der indføres til Unionen, og anvendelse af elektroniske signaturer

                                          1.   Elektroniske dyresundhedscertifikater, officielle certifikater og dyresundhedscertifikater/officielle certifikater for sendinger af dyr og varer, der indføres til Unionen, skal opfylde alle følgende krav:

                                                      a)

                                                      De skal være udstedt i et af følgende systemer:

                                                                  i)

                                                                  Traces

                                                                  ii)

                                                                  en medlemsstats nationale system

                                                                  iii)

                                                                  et tredjelands eller en international organisations elektroniske certifikatudstedelsessystem, som kan udveksle data med Traces

                                                                  iv)

                                                                  et tredjelands eller en international organisations elektroniske certifikatudstedelsessystem, som kan udveksle data med en medlemsstats nationale system.

                                                      b)

                                                      De skal være underskrevet af en bemyndiget embedsmand med den pågældendes elektroniske signatur.

                                                      c)

                                                      De skal være forsynet med den udstedende kompetente myndigheds avancerede eller kvalificerede elektroniske segl eller med denne myndigheds retlige repræsentants avancerede eller kvalificerede elektroniske signatur.

                                          2.   Hvis elektroniske dyresundhedscertifikater, officielle certifikater og dyresundhedscertifikater/officielle certifikater er udstedt i henhold til stk. 1, litra a), nr. iii) eller iv), er den bemyndigede embedsmands elektroniske underskrift ikke påkrævet.

                                          3.   Kommissionen underrettes på forhånd om udstedelse af elektroniske dyresundhedscertifikater, officielle certifikater og dyresundhedscertifikater/officielle certifikater i henhold til stk. 1, litra a), nr. iv).

                                          4.   Den kompetente myndighed må kun acceptere elektroniske plantesundhedscertifikater, som kræves ved indførsel af planter, planteprodukter og andre objekter til Unionens område, jf. kapitel VI, afdeling 1, i forordning (EU) 2016/2031, hvis de er udstedt i henhold til nærværende artikels stk. 1, litra a), nr. i) eller iii).«

                                    c)

                                    Følgende artikler indsættes efter artikel 39:

                                       »Artikel 39a
                                       Udstedelse af elektroniske certifikater og handelsdokumenter til brug ved flytninger af dyr og varer mellem medlemsstater og anvendelse af elektroniske signaturer
                                       Elektroniske dyresundhedscertifikater, officielle certifikater og dyresundhedscertifikater/officielle certifikater til brug ved flytning af dyr, animalske produkter og avlsmateriale mellem medlemsstater og elektroniske handelsdokumenter for visse animalske biprodukter og afledte produkter, der ikke er bestemt til konsum, og som transporteres til en anden medlemsstat, skal opfylde alle følgende krav:

                                                   a)

                                                   De skal være udstedt i Traces.

                                                   b)

                                                   De skal være underskrevet af en embedsdyrlæge eller en certifikatudstedende embedsmand med den pågældendes elektroniske signatur.

                                                   c)

                                                   De skal være forsynet med den udstedende kompetente myndigheds avancerede eller kvalificerede elektroniske segl.

                                       Artikel 39b
                                       Udstedelse af elektroniske certifikater til brug ved eksport og reeksport af planter, planteprodukter og andre objekter og anvendelse af elektroniske signaturer
                                       Elektroniske plantesundhedscertifikater til brug ved eksport eller reeksport af planter, planteprodukter og andre objekter fra Unionens område til et tredjeland udstedes i et af følgende systemer:

                                                   a)

                                                   Traces, forudsat at certifikatet opfylder alle følgende krav:

                                                               i)

                                                               Det er underskrevet af en certifikatudstedende embedsmand med den pågældendes elektroniske signatur.

                                                               ii)

                                                               Det er forsynet med den udstedende kompetente myndigheds avancerede eller kvalificerede elektroniske segl.

                                                   b)

                                                   En medlemsstats nationale system, forudsat at certifikatet opfylder alle følgende krav:

                                                               i)

                                                               Det er underskrevet af en certifikatudstedende embedsmand med den pågældendes elektroniske signatur.

                                                               ii)

                                                               Det overføres til Traces senest på tidspunktet for den certifikatudstedende embedsmands elektroniske signatur, og denne overførsel forsegles med den udstedende kompetente myndigheds avancerede eller kvalificerede elektroniske segl.«

                                    d)

                                    Artikel 41 affattes således:

                                       »Artikel 41
                                       Anvendelse af elektroniske CHED'er
                                       Anvender en operatør eller en kompetent myndighed et CHED i elektronisk format, skal dette ske ved hjælp af et af følgende systemer:

                                                   a)

                                                   Traces, forudsat at CHED'et opfylder alle følgende krav:

                                                               i)

                                                               Det er underskrevet af den operatør, der er ansvarlig for sendingen, med den pågældendes elektroniske signatur.

                                                               ii)

                                                               Det er underskrevet af embedsdyrlægen, den officielle plantesundhedskontrollør eller den certifikatudstedende embedsmand på grænsekontrolsteder eller kontrolsteder med den pågældendes elektroniske underskrift.

                                                               iii)

                                                               Det er forsynet med den udstedende kompetente myndigheds avancerede eller kvalificerede elektroniske segl.

                                                   b)

                                                   En medlemsstats nationale system, forudsat at CHED'et opfylder alle følgende krav:

                                                               i)

                                                               Det er underskrevet af den operatør, der er ansvarlig for sendingen, med den pågældendes elektroniske signatur.

                                                               ii)

                                                               Det er underskrevet af embedsdyrlægen, den officielle plantesundhedskontrollør eller den certifikatudstedende embedsmand på grænsekontrolsteder eller kontrolsteder med den pågældendes elektroniske underskrift.

                                                               iii)

                                                               Det overføres til Traces senest på det tidspunkt, hvor afgørelsen om sendingen træffes på grundlag af den offentlige kontrol, og denne overførsel forsegles med den udstedende kompetente myndigheds avancerede eller kvalificerede elektroniske segl.«

                                    e)

                                    Artikel 42, stk. 3, udgår.

                                    f)

                                    Artikel 45 affattes således:

                                       »Artikel 45
                                       Lister over referencedata

                                          1.   Hvert af Traces-netværkets kontaktpunkter fører og ajourfører i Traces lister over følgende:

                                                      a)

                                                      fødevarevirksomheder, som den kompetente myndighed i kontaktpunktets medlemsstat har autoriseret i henhold til artikel 6, stk. 3, i forordning (EF) nr. 852/2004

                                                      b)

                                                      virksomheder, anlæg og operatører, som håndterer animalske biprodukter eller afledte produkter, og som den kompetente myndighed i kontaktpunktets medlemsstat har godkendt eller registreret i henhold til artikel 47 i forordning (EF) nr. 1069/2009

                                                      c)

                                                      kontrolposter, som den kompetente myndighed i kontaktpunktets medlemsstat har godkendt i henhold til artikel 3 i Rådets forordning (EF) nr. 1255/97 (*2)

                                                      d)

                                                      transportvirksomheder, der udfører langvarige forsendelser, og som den kompetente myndighed har givet en autorisation, i henhold til artikel 11, stk. 1, i Rådets forordning (EF) nr. 1/2005 (*3)

                                                      e)

                                                      virksomheder, der er opført i registret over godkendte virksomheder, jf. artikel 101, stk. 1, første afsnit, litra b), i forordning (EU) 2016/429, for så vidt de flytter opdrættede landdyr og avlsmateriale til en anden medlemsstat eller modtager opdrættede landdyr og avlsmateriale fra et tredjeland

                                                      f)

                                                      virksomheder, der er opført i registret over godkendte akvakulturvirksomheder og sygdomsbekæmpelsesvirksomheder for akvatiske fødevarer, jf. henholdsvis artikel 185, stk. 1, litra b) og c), i forordning (EU) 2016/429, for så vidt de flytter akvakulturdyr til en anden medlemsstat eller modtager akvakulturdyr fra et tredjeland

                                                      g)

                                                      virksomheder og operatører, der er opført i registret over registrerede virksomheder og operatører, jf. artikel 101, stk. 1, første afsnit, litra a), i forordning (EU) 2016/429, for så vidt de flytter opdrættede landdyr og avlsmateriale til en anden medlemsstat eller modtager opdrættede landdyr og avlsmateriale fra et tredjeland

                                                      h)

                                                      virksomheder, der er opført i registret over registrerede akvakulturvirksomheder, jf. artikel 185, stk. 1, litra a), i forordning (EU) 2016/429, for så vidt de flytter akvakulturdyr til en anden medlemsstat eller modtager akvakulturdyr fra et tredjeland

                                                      i)

                                                      transportvirksomheder, som den kompetente myndighed har udstedt en autorisation til i henhold til artikel 10, stk. 1, i Rådets forordning (EF) nr. 1/2005

                                                      j)

                                                      førere af og ledsagere i vejkøretøjer, der transporterer tamdyr af hestefamilien eller tamkvæg, -får, -geder, -svin eller fjerkræ, og som den kompetente myndighed har udstedt et kompetencebevis til i henhold til artikel 17, stk. 2, i forordning (EF) nr. 1/2005

                                                      k)

                                                      vejtransportmidler, der anvendes til langvarige forsendelser, og skibe til transport af levende dyr, som den kompetente myndighed har udstedt et godkendelsescertifikat for i henhold til henholdsvis artikel 18, stk. 1, og artikel 19, stk. 1, i forordning (EF) nr. 1/2005

                                                      l)

                                                      operatører, der er opført i registret over professionelle operatører, der indfører planter, planteprodukter og andre objekter til Unionen, for hvilke der kræves et plantesundhedscertifikat, jf. artikel 65, stk. 1, første afsnit, litra a), i forordning (EU) 2016/2031

                                                      m)

                                                      karantænestationer og indeslutningsfaciliteter, der er udpeget i henhold til artikel 60 i forordning (EU) 2016/2031 til at udføre aktiviteter, hvori indgår planter, planteprodukter og andre objekter, der indføres til Unionens område fra tredjelande.

                                          2.   De i stk. 1 omhandlede kontaktpunkter indlæser i Traces oplysninger om hver af de i samme stykke omhandlede lister, idet de anvender de tekniske specifikationer for formatet for disse lister, som Kommissionen stiller til rådighed.

                                          3.   Kommissionen bistår medlemsstaterne med at gøre de i stk. 1, litra a)-f), omhandlede lister tilgængelige for offentligheden via offentliggørelse på sit websted eller gennem Traces.

                                       (*2)  Rådets forordning (EF) nr. 1255/97 af 25. juni 1997 om fællesskabskriterier for kontrolsteder og tilpasning af den ruteplan, der er omhandlet i bilaget til direktiv 91/628/EØF (EFT L 174 af 2.7.1997, s. 1)."

                                       (*3)  Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97 (EUT L 3 af 5.1.2005, s. 1).«"

            Artikel 2
            Ophævelse
            Beslutning 97/152/EF ophæves.

            Artikel 3
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 21. april 2021, bortset fra artikel 1, stk. 5, der anvendes fra den 1. december 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. marts 2021.

                  På Kommissionens vegne

               Ursula VON DER LEYEN

                  Formand

            (1)  EFT L 31 af 1.2.2002, s. 1.

            (2)  EUT L 84 af 31.3.2016, s. 1.

            (3)  EUT L 317 af 23.11.2016, s. 4.

            (4)  EUT L 95 af 7.4.2017, s. 1.

            (5)  Kommissionens gennemførelsesforordning (EU) 2019/1715 af 30. september 2019 om regler for driften af informationsstyringssystemet vedrørende offentlig kontrol og dets systemkomponenter (»IMSOC-forordningen«) (EUT L 261 af 14.10.2019, s. 37).

            (6)  Kommissionens gennemførelsesforordning (EU) 2020/2002 af 7. december 2020 om regler for anvendelsen af Europa-Parlamentets og Rådets forordning (EU) 2016/429 for så vidt angår EU-anmeldelse af og EU-rapportering om listeopførte sygdomme, for så vidt angår formater og procedurer for forelæggelse af og rapportering om EU-overvågningsprogrammer og udryddelsesprogrammer og for ansøgning om anerkendelse af status som sygdomsfri og for så vidt angår IT-systemet (EUT L 412 af 8.12.2020, s. 1).

            (7)  Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (EUT L 257 af 28.8.2014, s. 73).

            (8)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).

            (9)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).

            (10)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (EUT L 300 af 14.11.2009, s. 1).

            (11)  Rådets forordning (EF) nr. 1255/97 af 25. juni 1997 om fællesskabskriterier for kontrolsteder og tilpasning af den ruteplan, der er omhandlet i direktiv 91/628/EØF (EFT L 174 af 2.7.1997, s. 1).

            (12)  Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97 (EUT L 3 af 5.1.2005, s. 1).

            (13)  Kommissionens beslutning 97/152/EF af 10. februar 1997 om data, der skal indlæses i en fil ved returnering af partier af dyr eller animalske produkter fra tredjelande (EFT L 59 af 28.2.1997, s. 50).

            (14)  Rådets beslutning 92/438/EØF af 13. juli 1992 om datamatisering af veterinærprocedurerne ved indførsel (SHIFT-projektet), om ændring af direktiv 90/675/EØF, 91/496/EØF og 91/628/EØF samt beslutning 90/424/EØF og om ophævelse af beslutning 88/192/EØF (EFT L 243 af 25.8.1992, s. 27).

            (15)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


title: Kommissionens gennemførelsesforordning (EU) 2021/548 af 29. marts 2021 om at gøre importen af optiske fiberkabler med oprindelse i Folkerepublikken Kina til genstand for registrering

text:
                  30.3.2021

                  DA

                  Den Europæiske Unions Tidende

                  L 109/71

         KOMMISSIONENS GENNEMFØRELSESFORORDNING (EU) 2021/548
         af 29. marts 2021
         om at gøre importen af optiske fiberkabler med oprindelse i Folkerepublikken Kina til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 14, stk. 5,
         efter at have underrettet medlemsstaterne, og
         ud fra følgende betragtninger:

                     (1)

                     Den 24. september 2020 offentliggjorde Europa-Kommissionen (»Kommissionen«) en meddelelse i Den Europæiske Unions Tidende (2) (»indledningsmeddelelsen«) om indledning af en antidumpingprocedure vedrørende importen af optiske fiberkabler med oprindelse i Folkerepublikken Kina (»Kina«) som følge af en klage, der blev indgivet af Europacable («klageren«) på vegne af producenter, der tegnede sig for mere end 25 % af den samlede EU-produktion af optiske fiberkabler.

               1.   VARE, DER SKAL GØRES TIL GENSTAND FOR REGISTRERING

                     (2)

                     Den vare, der skal gøres til genstand for registrering, er singlemode optiske fiberkabler, bestående af en eller flere individuelt overtrukne fibre, med beskyttelseskappe, også samlet med elektriske ledere, med oprindelse i Kina (»den pågældende vare«). Følgende varer er udelukket: i) kabler, hvori alle de optiske fibre er individuelt forsynet med operationelle forbindelsesdele i den ene eller begge ender, og ii) kabler til undersøisk brug. Kabler til undersøisk brug er plastisolerede optiske fiberkabler indeholdende en kobber- eller aluminiumleder, hvori fibrene er indeholdt i (et) metalmodul(er).

                     (3)

                     Den pågældende vare tariferes i øjeblikket under KN-kode ex 8544 70 00 (Taric-kode 8544700010). Disse KN- og Taric-koder angives kun til orientering.

               2.   ANMODNINGEN

                     (4)

                     Den 17. december 2020 indgav klageren en anmodning om registrering, jf. grundforordningens artikel 14, stk. 5. Klageren anmodede om, at importen af den pågældende vare gøres til genstand for registrering, således at der senere kan anvendes foranstaltninger fra datoen for registreringen, forudsat at alle betingelserne i grundforordningen er opfyldt.

               3.   BEGRUNDELSE FOR REGISTRERING

                     (5)

                     Klageren mente, at registrering var berettiget, da betingelserne i grundforordningens artikel 10, stk. 4, var opfyldt. Klageren fremførte navnlig, at den pågældende vare blev dumpet i Unionen i stigende mængder efter indledningen af proceduren, hvilket forvoldte EU-erhvervsgrenen betydelig skade og undergravede de afhjælpende virkninger af den potentielle endelige told.

                     (6)

                     Kommissionen har undersøgt anmodningen i lyset af grundforordningens artikel 10, stk. 4. Kommissionen efterprøvede, om importørerne havde kendskab til eller burde have haft kendskab til dumpingen, for så vidt angår omfanget af dumpingen og den påståede eller konstaterede skade. Kommissionen undersøgte også, hvorvidt der var en yderligere betydelig stigning i importen, som på baggrund af tidspunktet for den og omfanget af den samt andre omstændigheder i alvorlig grad ville kunne undergrave den afhjælpende virkning af den endelige antidumpingtold, der skal anvendes.

               3.1.   Importørernes kendskab til dumpingen, omfanget heraf og den påståede skade

                     (7)

                     Kommissionen har tilstrækkelige beviser for, at den pågældende vare importeres fra Kina til dumpingpriser. Klageren fremlagde navnlig beviser for dumping baseret på en sammenligning af en beregnet normal værdi på grundlag af produktions- og salgsomkostninger, der afspejler ikke-fordrejede priser eller referenceværdier, der er fastsat i overensstemmelse med grundforordningens artikel 2, stk. 6a, litra a), og eksportprisen (ab fabrik) på den pågældende vare ved salg til eksport til Unionen. På dette grundlag er den dumpingmargen på 123 %, der er beregnet i klagen, betydelig.

                     (8)

                     Disse oplysninger fremgik af indledningsmeddelelsen, og Kommissionen mener derfor, at importørerne havde kendskab til eller burde have haft kendskab til dumpingen.

                     (9)

                     Som svar på anmodningen om registrering, som blev indgivet af Europacable, hævdede China Chamber of Commerce for Import and Export of Machinery and Electronic Products (CCCME), at de retlige krav til registrering ikke var opfyldt, fordi der i anmodningen om registrering ikke blev taget hensyn til importørernes kendskab til dumping sammen med kravet om en yderligere betydelig stigning i importen. Parten mente navnlig, at en stigning i importen, som ikke skyldes kendskab til potentielle foranstaltninger, ikke bør ikke opfylde de retlige krav.

                     (10)

                     Med hensyn til denne påstand mener Kommissionen, at disse to krav skal behandles hver for sig. Til støtte for sine påstande henviste CCCME til en dom afsagt af Retten (3) i forbindelse med fortolkningen af artikel 10, stk. 4, litra d), og ikke artikel 10, stk. 4, litra c), som er et særskilt (og kumulativt) krav (4). CCCME gengav delvist konklusionerne og tog dem ud af sammenhængen. En simpel læsning af hele præmissen gør det klart, at konstateringen er irrelevant for fortolkningen af begrebet »kendskab til«. Konklusionerne af den pågældende sag støtter faktisk Kommissionens holdning, når det anføres, at importørerne fra offentliggørelsen af meddelelsen om indledning af undersøgelsen havde kendskab til, at tolden efterfølgende kunne anvendes med tilbagevirkende kraft. Dette tyder på, at importørerne også havde (eller burde have haft) kendskab til dumpingen.

                     (11)

                     Med hensyn til importørernes kendskab til dumpingen finder Kommissionen, at importørerne i kraft af indledningen af undersøgelsen og fremlæggelsen af alle nødvendige oplysninger for de interesserede parter burde have kendskab til dumpingen. Indledningsmeddelelsen offentliggøres i Den Europæiske Unions Tidende og er tilgængelig for alle interesserede parter, herunder importørerne. Desuden har importørerne i deres egenskab af interesserede parter i undersøgelsen adgang til den ikke-fortrolige udgave af klagen. Kommissionen fandt derfor, at importørerne havde kendskab til eller burde have haft kendskab til den påståede dumpingpraksis, omfanget heraf og den påståede skade på det pågældende tidspunkt.

                     (12)

                     For så vidt angår stigningen i importen, viser analysen i betragtning 19 og 20, at importen faktisk steg betydeligt efter indledningen af denne undersøgelse, og at denne tendens ikke viste sig umiddelbart på grund af den tid, der var nødvendig mellem bestillingen og leveringen, men mere end en måned efter indledningen af undersøgelsen. Dette viser, at den yderligere stigning, der er anført nedenfor, skyldes importørernes bevidste beslutninger i lyset af undersøgelsen og muligheden for indførelse af told på den pågældende vare.

                     (13)

                     Kommissionen konkluderede derfor, at det første kriterium for registrering var opfyldt.

               3.2.   Yderligere betydelig stigning i importen

                     (14)

                     I sin anmodning om registrering af importen påstod klageren, at der forekom en yderligere betydelig stigning i importen. Med henblik herpå anvendte klageren kinesiske toldstatistikker, der viste, at kinesiske producenter af optiske fiberkabler i perioden januar-oktober 2020 havde en stigning i eksportmængderne på 9,5 % under den kinesiske varekode 8544.70.00 til Unionen (5) sammenlignet med samme periode i 2019.

                     (15)

                     CCCME anfægtede de tal, som klageren havde fremlagt, og hævdede, at de kinesiske eksportstatistikker ikke var pålidelige, og at Eurostats tal ikke viste en stigning i importen.

                     (16)

                     Kommissionen foretog sin egen vurdering på grundlag af fuldstændige og ajourførte data i overvågningsdatabasen uden at tage hensyn til de kinesiske eksportstatistikker.

                     (17)

                     Kommissionen sammenlignede importniveauet fra den første hele måned efter indledningen af undersøgelsen (oktober 2020) indtil den seneste hele måned (januar 2021) med de tilsvarende importmængder i samme periode i det foregående år (oktober 2019-januar 2020).

                     (18)

                     Forud for indledningen af denne undersøgelse var der ingen specifik Taric-kode for den pågældende vare. Kommissionen beregnede andelen af importen af den pågældende vare (angivet under Taric-kode 8544700010) i perioden oktober 2020-januar 2021 (32,85 %). Denne andel stemte også overens med den andel, der var angivet i klagen, og den blev anset for hensigtsmæssig for perioden oktober 2019 til januar 2020. Dette blev anset for at være en konservativ tilgang, da resten af de varer, der er omfattet af KN-kode 8544 70 00, ikke er genstand for undersøgelsen, og Kommissionen fandt ikke nogen begrundelse for en stigning i den import. Importen fra Kina udviklede sig således:

                                 Perioden efter indledningen

                                 Import til EU-27 (i kg — hel KN-kode)

                                 Import til EU-27 (i kg — den pågældende vare )

                                 Perioden før indledningen

                                 Import til EU-27 (i kg — hel KN-kode)

                                 Import til EU-27 (i kg — skøn for den pågældende vare)

                                 Stigning i % (efter og før indledningen)

                                    Okt. 2020

                                 2 302 136

                                 744 914

                                    Okt. 2019

                                 2 482 783

                                 815 622

                                 - 8,7

                                    Nov. 2020

                                 2 035 304

                                 527 452

                                    Nov. 2019

                                 1 871 467

                                 614 798

                                 - 14,2

                                    Dec. 2020

                                 2 519 501

                                 745 918

                                    Dec. 2019

                                 1 421 222

                                 466 888

                                 59,8

                                    Jan. 2021

                                 3 615 579

                                 1 422 058

                                    Jan. 2020

                                 2 439 294

                                 801 336

                                 77,5

                                    I alt

                                 10 472 519

                                 3 440 342

                                 8 214 766

                                 2 698 645

                                 27,5

                                    Kilde: EU's toldovervågningsdata

                     (19)

                     Kommissionen sammenlignede også den gennemsnitlige månedlige import i undersøgelsesperioden (juli 2019 til juni 2020) med den gennemsnitlige månedlige import i de fire måneder efter indledningen af undersøgelsen (oktober 2020 til januar 2021). Sammenligningen viste en stigning på 15,05 %, jf. nedenstående tabel.

                                 Hel KN-kode

                                 Pågældende vare

                                 % i Stigning efter indledningen

                                 Månedligt gennemsnit efter indledningen

                                 Månedligt gennemsnit (juli 2019–juni 2020)

                                 Månedligt gennemsnit efter indledningen

                                 Månedligt gennemsnit (juli 2019–juni 2020)

                                 2 618 130

                                 2 275 551

                                 860 086

                                 747 544

                                 15,05

                                    Kilde: EU's toldovervågningsdata

                     (20)

                     Kommissionen krydstjekkede ovennævnte oplysninger med andre tilgængelige informationskilder, herunder stikprøveskemaer og spørgeskemabesvarelser fra eksporterende producenter samt Eurostat, som tydede på, at ovennævnte importmængder fra EU's toldovervågningsdatabase muligvis blev undervurderet. Kommissionen vil undersøge årsagen til disse uoverensstemmelser, herunder omregningen mellem forskellige måleenheder. Kommissionen fandt, at dette punkt ikke rejste tvivl om hvorvidt de importmængder, der er anført ovenfor, bør betragtes som pålidelige i forbindelse med denne analyse. En korrektion af en eventuel undervurdering af importmængderne kan desuden kun føre til en styrkelse af konklusionerne i denne forordning.

                     (21)

                     Kommissionen fandt derfor, at den gennemsnitlige stigning på 27,5 % i månederne efter indledningen af undersøgelsen udgjorde en betydelig stigning i importen, jf. grundforordningens artikel 10, stk. 4. På samme måde blev stigningen på 15,05 % på grundlag af det månedlige gennemsnit for de fire måneder efter indledningen af undersøgelsen i forhold til den gennemsnitlige månedlige import i UP også anset for at være betydelig.

                     (22)

                     Kommissionen konkluderede derfor, at det andet kriterium for registrering af importen også var opfyldt.

               3.3.   Undergravning af toldens afhjælpende virkninger

                     (23)

                     Kommissionen har tilstrækkelige beviser for, at der vil opstå yderligere skade som følge af en fortsat stigning i importen fra Kina til stadigt faldende priser.

                     (24)

                     Som fastslået i betragtning 13-18 foreligger der tilstrækkelige beviser for en væsentlig stigning i importen af den pågældende vare. Det vil sandsynligvis i alvorlig grad undergrave den afhjælpende virkning af den told, der skal anvendes. Det er faktisk rimeligt at antage, at importen af den pågældende vare vil kunne øge markedsandelen yderligere forud for vedtagelsen af eventuelle midlertidige foranstaltninger, da dette senest vil finde sted omkring anden halvdel af maj 2021.

                     (25)

                     EU-markedet er faktisk attraktivt for kinesiske eksporterende producenter som et stort marked for optiske fiberkabler, hvor der ikke er indført handelsbeskyttelsesforanstaltninger, i modsætning til andre markeder, som f.eks. USA (hvor der gælder en told på 25 % (6)). Dette gælder i endnu højere grad i betragtning af den betydelige kinesiske overkapacitet for denne vare, der på grundlag af specialiserede markedsoplysninger fra klagerne skønnes at være mere end dobbelt så stor som hele EU-markedet. Tidspunktet er også kritisk, da der i januar 2021 blev indledt et større udbud vedrørende den pågældende vare med henblik på en flerårig forsyningskontrakt, der tegner sig for en betydelig del af forbruget i Frankrig.

                     (26)

                     I betragtning af, at EU-erhvervsgrenen har høje faste omkostninger, er det desuden klart, at et fald i markedsandel og produktion vil føre til faldende rentabilitet i perioden mellem indledningen og en eventuel indførelse af foranstaltninger.

                     (27)

                     Desuden er importpriserne på den pågældende vare i perioden oktober 2020-januar 2021 lave. Surveillance 2-databasen viser, at den gennemsnitlige værdi pr. kg af importen fra Kina under KN-kode 8544 70 00 var ca. 24 % lavere i oktober 2020-januar 2021 end i oktober 2019-januar 2020. Dette er et udtryk for gennemsnitspriserne på den pågældende vare, da andelen af importen af den pågældende vare i begge perioder er sammenlignelig (EU's toldovervågningsdata for perioden oktober 2020-januar 2021 viser, at den pågældende vare tegner sig for ca. 33 % af den samlede import under KN-kode 8544 70 00, hvilket er den samme andel som påstået i klagen). Ovenstående bekræfter de kinesiske eksporterende producenters prisadfærd, som blev beskrevet i klagen.

                     (28)

                     Den yderligere betydelige stigning i importen, der blev konstateret efter indledningen af undersøgelsen (især december og januar), som blev fremmet af den eksisterende overkapacitet i Kina og forstærket af EU-markedets tiltrækningskraft, vil sandsynligvis i alvorlig grad undergrave foranstaltningernes afhjælpende virkninger, ikke mindst i betragtning af den koncentrerede virkning på kort tid, det kritiske tidspunkt for visse udbud og de lave priser, der er tale om. Der er ingen oplysninger i sagen om andre omstændigheder, der kan afkræfte denne vurdering.

                     (29)

                     Kommissionen konkluderede derfor, at det tredje kriterium for registrering af importen også var opfyldt.

               3.4.   Konklusion

                     (30)

                     På grundlag af ovenstående konkluderede Kommissionen, at der forelå tilstrækkelige beviser til at berettige registrering af importen af den pågældende vare i henhold til grundforordningens artikel 14, stk. 5.

               4.   SAGSFORLØB

                     (31)

                     Alle interesserede parter opfordres til at tilkendegive deres synspunkter skriftligt og fremlægge dokumentation herfor. Kommissionen kan desuden høre interesserede parter, hvis de anmoder skriftligt herom og kan godtgøre, at der foreligger særlige grunde til, at de bør høres.

               5.   REGISTRERING

                     (32)

                     I henhold til grundforordningens artikel 14, stk. 5, bør importen af den pågældende vare gøres til genstand for registrering for at sikre, at hvis undersøgelsen skulle føre til indførelse af antidumpingtold, kan denne told, hvis de nødvendige betingelser er opfyldt, opkræves med tilbagevirkende kraft af den registrerede import i overensstemmelse med gældende retlige bestemmelser.

                     (33)

                     Enhver fremtidig forpligtelse udspringer af resultaterne af antidumpingundersøgelsen.

                     (34)

                     I de påstande i klagen, hvori der anmodes om indledning af en antidumpingundersøgelse, antages der at være tale om en gennemsnitlig dumpingmargen på 123 % og en gennemsnitlig skadestærskel på 43 % for den pågældende vare. På dette grundlag kan beløbet for den mulige fremtidige betalingsforpligtelse anslås til niveauet for den påståede skadesmargen i klagen, dvs. op til 43 % i form af en værditold på cif-importværdien af den pågældende vare.

                     (35)

                     I betragtning af vanskelighederne med at sammenligne mængder i forskellige måleenheder, jf. betragtning 20, finder Kommissionen det hensigtsmæssigt at udarbejde importdata, der omfatter oplysninger om kablernes længde i kilometer, til overvågningsformål. Toldmyndighederne pålægges derfor at indsamle dem.

               6.   BEHANDLING AF PERSONOPLYSNINGER

                     (36)

                     Personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (7) —

               VEDTAGET DENNE FORORDNING:

            Artikel 1

               1.   I henhold til artikel 14, stk. 5, i forordning (EU) 2016/1036 pålægges det herved toldmyndighederne at tage de nødvendige skridt til at registrere importen af singlemode optiske fiberkabler, bestående af en eller flere individuelt overtrukne fibre, med beskyttelseskappe, også samlet med elektriske ledere, i øjeblikket henhørende under KN-kode ex 8544 70 00 (Taric-kode 8544700010) og med oprindelse i Folkerepublikken Kina. Følgende varer er udelukket:

                           i)

                           kabler, hvori alle de optiske fibre er individuelt forsynet med operationelle forbindelsesdele i den ene eller begge ender, eller

                           ii)

                           kabler til undersøisk brug. Kabler til undersøisk brug er plastisolerede optiske fiberkabler indeholdende en kobber- eller aluminiumleder, hvori fibrene er indeholdt i (et) metalmodul(er).

               2.   Registreringen ophører ni måneder efter datoen for denne forordnings ikrafttræden.

               3.   Alle interesserede parter opfordres til skriftligt at give deres synspunkter til kende, fremlægge beviser eller anmode om at blive hørt senest 21 dage efter offentliggørelsen af denne forordning.

            Artikel 2
            Toldangivelsen skal angive længden i kilometer af den i artikel 1, stk. 1, beskrevne vare, forudsat at denne angivelse er forenelig med bilag I til Rådets forordning (EØF) nr. 2658/87 (8).

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  EUT C 316 af 24.9.2020, s. 10.

            (3)  Rettens dom (Anden Afdeling) af 8. maj 2019, Stemcor London Ltd og Samac Steel Supplies Ltd mod Europa-Kommissionen, sag T-749/16, præmis 74.

            (4)  Idem., præmis 46.

            (5)  Disse data vedrører eksport til EU-27.

            (6)  Der henvises til: https://hts.usitc.gov/view/China%20Tariffs?release=2020HTSARev16

            (7)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

            (8)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1), bilag I »Den kombinerede nomenklatur«.


title: Kommissionens gennemførelsesforordning (EU) 2021/549 af 29. marts 2021 om 319. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  30.3.2021

                  DA

                  Den Europæiske Unions Tidende

                  L 109/77

         KOMMISSIONENS GENNEMFØRELSESFORORDNING (EU) 2021/549
         af 29. marts 2021
         om 319. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 23. marts 2021 besluttede Sanktionskomitéen under FN's Sikkerhedsråd at ændre 8 punkter på listen over de personer, grupper og enheder, der er omfattet af indefrysningen af midler og økonomiske ressourcer.

                     (3)

                     Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. marts 2021.

                  På Kommissionens vegne

                  For formanden

                  Generaldirektør

                  Generaldirektoratet for Finansiel Stabilitet, Finansielle Tjenesteydelser og Kapitalmarkedsunionen

            (1)  EFT L 139 af 29.5.2002, s. 9.

            BILAG
            Identifikationsoplysningerne i følgende punkter under overskriften »Fysiske personer« i bilag I til forordning (EF) nr. 881/2002 ændres således:

                        1)

                           »Khalifa Muhammad Turki Al-Subaiy (alias a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Fødselsdato: 1.1.1965. Fødested: Doha, Qatar. Nationalitet: qatarsk. Pasnr.: 00685868 (udstedt i Doha den 5.2.2006 og udløb den 4.2.2011). Identitetskortnr.: 26563400140 (Qatar). Adresse: Doha, Qatar. Andre oplysninger: moderens navn er Hamdah Ahmad Haidoos. Den i artikel 2a, stk. 4, litra b), omhandlede dato: 10.10.2008.«

                        ændres til:
                        »Khalifa Muhammad Turki Al-Subaiy (originalt alfabet: خليفة محمد تركي السبيعي) (alias af god kvalitet: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, alias af mindre god kvalitet: a) Abu Mohammed al-Qatari, b) Katrina). Fødselsdato: 1.1.1965. Fødested: Doha, Qatar. Nationalitet: qatarsk. Pasnr.: a) 1353275 (qatarsk pasnummer, udløber den 12.6.2022), b) 00685868 (qatarsk pasnummer, udstedt i Doha den 5.2.2006 og udløb den 4.2.2011). Nationalt identifikationsnr.: 26563400140 (qatarsk identifikationsnummer). Adresse: Al-Waab, Qatar. Andre oplysninger: moderens navn er Hamdah Ahmad Haidoos. Den i artikel 7d, stk. 2, litra i), omhandlede dato: 10.10.2008.«

                        2)

                           »Hamid Hamad Hamid al-'Ali. Fødselsdato: 17.11.1960. Fødested: a) Kuwait, b) Qatar. Nationalitet: kuwaitisk. Pasnr.: a) 001714467 (kuwaitisk pas), b) 101505554 (kuwaitisk pas). Den i artikel 2a, stk. 4, litra b), omhandlede dato: 15.8.2014.«

                        ændres til:
                        »Hamid Hamad Hamid al-'Ali. Fødselsdato: 17.11.1960. Fødested: Kuwait. Nationalitet: kuwaitisk. Pasnr.: a) 001714467 (kuwaitisk pasnummer), b) 101505554 (kuwaitisk pasnummer). Den i artikel 7d, stk. 2, litra i), omhandlede dato: 15.8.2014.«

                        3)

                           »Abd Al-Rahman Bin 'Umayr Al-Nu'Aymi (alias a) Abd al-Rahman bin 'Amir al-Na'imi, b) 'Abd al-Rahman al-Nu'aimi, c) 'Abd al-Rahman bin 'Amir al-Nu'imi, d) 'Abd al-Rahman bin 'Amir al-Nu'aymi, e) 'Abdallah Muhammad al-Nu'aymi, f) 'Abd al-Rahman al-Nua'ymi, g) A. Rahman al-Naimi, h) Abdelrahman Imer al Jaber al Naimeh, i) A. Rahman Omair J Alnaimi, j) Abdulrahman Omair al Neaimi). Fødselsdato: 1954. Fødested: Doha, Qatar. Nationalitet: qatarsk. Pasnr: 00868774 (qatarsk pas, udløb den 27.4.2014). Nationalt identifikationsnr.: 25463401784 (qatarsk ID-kort, udløber den 6.12.2019). Den i artikel 7d, stk. 2, litra i), omhandlede dato: 23.9.2014.«

                        ændres til:
                        »'Abd Al-Rahman Bin 'Umayr Al-Nu'Aymi (alias af god kvalitet: a) Abd al-Rahman bin 'Amir al-Na'imi, b) 'Abd al-Rahman al-Nu'aimi, c) 'Abd al-Rahman bin 'Amir al-Nu'imi, d) 'Abd al-Rahman bin 'Amir al-Nu'aymi, e) 'Abdallah Muhammad al-Nu'aymi, f) 'Abd al-Rahman al-Nua'ymi, g) A. Rahman al-Naimi, h) Abdelrahman Imer al Jaber al Naimeh, i) A. Rahman Omair J Alnaimi, j) Abdulrahman Omair al Neaimi). Fødselsdato: 1954. Fødested: Doha, Qatar. Nationalitet: qatarsk. Pasnr.: a) 01461558 (qatarsk pasnummer., udløber den 20.1.2024), b) 00868774 (qatarsk pasnummer, udløb den 27.4.2014). Nationalt identifikationsnr.: a) 25463400086 (qatarsk identifikationsnummer), b) 25463401784 (qatarsk identifikationsnummer, udløb den 6.12.2019). Adresse: Al-Waab, Qatar. Den i artikel 7d, stk. 2, litra i), omhandlede dato: 23.9.2014.«

                        4)

                           »Ashraf Muhammad Yusuf 'Uthman 'Abd Al-Salam (alias a) Ashraf Muhammad Yusif 'Uthman 'Abd-al-Salam, b) Ashraf Muhammad Yusuf 'Abd-al-Salam, c) Ashraf Muhammad Yusif 'Abd al-Salam, d) Khattab, e) Ibn al-Khattab). Fødselsdato: 1984. Fødested: Irak. Nationalitet: jordansk. Pasnr: a) K048787 (jordansk pas), b) 486298 (jordansk pas). Nationalt identifikationsnr.: 28440000526 (qatarsk nationalt ID). Adresse: Den Syriske Arabiske Republik (befandt sig der pr. december 2014). Den i artikel 2a, stk. 4, litra b), omhandlede dato: 23.1.2015.«

                        ændres til:
                        »Ashraf Muhammad Yusuf 'Uthman 'Abd Al-Salam (originalt alfabet: اشرف محمد يوسف عثمان عبد السلام) (alias af god kvalitet: a) Ashraf Muhammad Yusif 'Uthman 'Abd-al-Salam, b) Ashraf Muhammad Yusuf 'Abd-al-Salam, c) Ashraf Muhammad Yusif 'Abd al-Salam, alias af mindre god kvalitet: a) Khattab, b) Ibn al-Khattab). Fødselsdato: 1984. Fødested: Irak. Nationalitet: jordansk. Pasnr.: a) K048787 (jordansk pasnummer), b) 486298 (jordansk pasnummer). Adresse: Den Syriske Arabiske Republik (befandt sig der pr. december 2014). Den i artikel 7d, stk. 2, litra i), omhandlede dato: 23.1.2015.«

                        5)

                           »Ibrahim 'Isa Hajji Muhammad Al-Bakr (alias a) Ibrahim 'Issa Haji Muhammad al-Bakar, b) Ibrahim 'Isa Haji al-Bakr, c) Ibrahim Issa Hijji Mohd Albaker, d) Ibrahim Issa Hijji Muhammad al-Baker, e) Ibrahim 'Issa al-Bakar, f) Ibrahim al-Bakr, g) Abu-Khalil). Fødselsdato: 12.7.1977. Fødested: Qatar. Nationalitet: qatarsk. Pasnr: 01016646 (qatarskpas). Den i artikel 2a, stk. 4, litra b), omhandlede dato: 23.1.2015.«

                        ændres til:
                        »Ibrahim 'Isa Hajji Muhammad Al-Bakr (originalt alfabet: ابراهیم عیسی حاجي محمد البکر) (alias af god kvalitet: a) Ibrahim 'Issa Haji Muhammad al-Bakar, b) Ibrahim 'Isa Haji al-Bakr, c) Ibrahim Issa Hijji Mohd Albaker, d) Ibrahim Issa Hijji Muhammad al-Baker, e) Ibrahim 'Issa al-Bakar, f) Ibrahim al-Bakr, alias af mindre god kvalitet: Abu-Khalil). Fødselsdato: 12.7.1977. Fødested: Qatar. Nationalitet: qatarsk. Pasnr.: 01016646 (qatarsk pas, udløb den 11.1.2017). Nationalt identifikationsnr.: 27763401255 (qatarsk identifikationsnummer). Den i artikel 7d, stk. 2, litra i), omhandlede dato: 23.1.2015.«

                        6)

                           »'Abd Al-Malik Muhammad Yusuf 'Uthman 'Abd Al-Salam (alias a) 'Abd al-Malik Muhammad Yusif 'Abd-al-Salam, b) 'Umar al-Qatari, c) 'Umar al-Tayyar). Fødselsdato: 13.7.1989. Nationalitet: jordansk. Pasnr: K475336 (jordansk pas, udstedt den 31.8.2009, udløb den 30.8.2014). Nationalt identifikationsnr.: 28940000602 (qatarsk nationalt ID). Den i artikel 2a, stk. 4, litra b), omhandlede dato: 23.1.2015.«

                        ændres til:
                        »'Abd Al-Malik Muhammad Yusuf 'Uthman 'Abd Al-Salam (originalt alfabet: عبدالملك محمد يوسف عثمان عبد السلام) (alias af god kvalitet: a) 'Abd al-Malik Muhammad Yusif 'Abd-al-Salam, alias af mindre god kvalitet: a) 'Umar al-Qatari, b) 'Umar al-Tayyar). Fødselsdato: 13.7.1989. Nationalitet: jordansk. Pasnr.: K475336 (jordansk pasnummer, udstedt den 31.8.2009, udløb den 30.8.2014). Den i artikel 7d, stk. 2, litra i), omhandlede dato: 23.1.2015.«

                        7)

                           »Abd Al-Latif Bin Abdallah Salih Muhammad Al-Kawari (alias a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari). Fødselsdato 28.9.1973. Nationalitet: qatarsk. Pasnr.: a) qatarsk pasnummer 01020802, b) qatarsk pasnummer 00754833, udstedt den 20.5.2007, c) qatarsk pasnummer 00490327, udstedt den 28.7.2001. Nationalt identifikationsnr.: qatarsk identitetskortnr. 27363400684. Adresse: Al-Laqtah, Qatar. Den i artikel 2a, stk. 4, litra b), omhandlede dato: 21.9.2015.«

                        ændres til:
                        »Abd Al-Latif Bin Abdallah Salih Muhammad Al-Kawari (originalt alfabet: عبداللطیف بن عبدلله صالح محمد الكواري) (alias af god kvalitet: a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari). Fødselsdato 28.9.1973. Nationalitet: qatarsk. Pasnr.: a) 01020802 (qatarsk pasnummer), b) 00754833 (qatarsk pasnummer, udstedt den 20.5.2007), c) 00490327 (qatarsk pasnummer, udstedt den 28.7.2001), d) 01538029 (qatarsk pasnummer, udløber den 14.3.2025). Nationalt identifikationsnr.: 27363400684 (qatarsk identifikationsnummer). Adresse: Al Kharaitiyat, Qatar. Den i artikel 7d, stk. 2, litra i), omhandlede dato: 21.9.2015.«

                        8)

                           »Sa'd Bin Sa'd Muhammad Shariyan Al-Ka'bi (alias a) Sa'd bin Sa'd Muhammad Shiryan al-Ka'bi, b) Sa'd Sa'd Muhammad Shiryan al-Ka'bi, c) Sa'd al-Sharyan al-Ka'bi, d) Abu Haza', e) Abu Hazza', f) Umar al-Afghani, g) Abu Sa'd, h) Abu Suad. Fødselsdato: 15.2.1972. Nationalitet: qatarsk. Pasnr.: qatarsk pasnummer 00966737. Den i artikel 2a, stk. 4, litra b), omhandlede dato: 21.9.2015.«

                        ændres til:
                        »Sa'd Bin Sa'd Muhammad Shariyan Al-Ka'bi (originalt alfabet: سعد بن سعد محمد شریان الكعبي) (alias af god kvalitet: a) Sa'd bin Sa'd Muhammad Shiryan al-Ka'bi, b) Sa'd Sa'd Muhammad Shiryan al-Ka'bi, c) Sa'd al-Sharyan al-Ka'bi, alias af mindre god kvalitet: a) Abu Haza', b) Abu Hazza', c) Umar al-Afghani, d) Abu Sa'd, e) Abu Suad). Fødselsdato: 15.2.1972. Nationalitet: qatarsk. Pasnr.: 00966737 (qatarsk pasnummer, udløb den 16.2.2016). Nationalt identifikationsnr.: 27263401275 (qatarsk identifikationsnummer). Adresse: Umm Salal, Qatar. Den i artikel 7d, stk. 2, litra i), omhandlede dato: 21.9.2015.«


title: Kommissionens gennemførelsesforordning (EU) 2021/550 af 26. marts 2021 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Radicchio Rosso di Treviso« (BGB))

text:
                  31.3.2021

                  DA

                  Den Europæiske Unions Tidende

                  L 111/1

         KOMMISSIONENS GENNEMFØRELSESFORORDNING (EU) 2021/550
         af 26. marts 2021
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Radicchio Rosso di Treviso« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Radicchio Rosso di Treviso«, der er registreret ved Kommissionens forordning (EF) nr. 1263/96 (2) som ændret ved Kommissionens forordning (EF) nr. 784/2008 (3).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Radicchio Rosso di Treviso« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. marts 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1263/96 af 1. juli 1996 om ændring af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i forordning (EØF) nr. 2081/92 (EFT L 163 af 2.7.1996, s. 19).

            (3)  Kommissionens forordning (EF) nr. 784/2008 af 5. august 2008 om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Radicchio Rosso di Treviso (IGP)) (EUT L 209 af 6.8.2008, s. 7).

            (4)  EUT C 418 af 3.12.2020, s. 9.